# Manual do mapa de caracteres

## Introdución

O aplicativo Mapa de caracteres permítelle insertar caracteres especiais nun documento ou nun campo de texto. O Mapa de caracteres fornece caracteres acentuados, símbolos matemáticos, símbolos especiais e marcas de puntuación. Use o Mapa de caracteres para acceder aos caracteres que non están dispoñíbeis no seu teclado.

O Mapa de caracteres mostra todos os caracteres dispoñíbeis en todos os idiomas de scripts no seu sistema, usando o conxunto de caracteres Unicode. Unicode é un conxunto de caracteres estándar co propósito de incluír todos os caracteres que se usan en todos os idiomas do munto.

## Comezando

### Para iniciar o Mapa de caracteres

Pode iniciar o Mapa de caracteres das seguintes formas:

Menú Aplicativos

- Seleccione Accesorios Mapa de caracteres.

Liña de ordes

- Execute a seguinte orde: `gnome-character-map`

### Cando inicia o mapa de caracteres

Cando inicie o Mapa de caracteres, mostrarase a seguinte xanela.

#### Xanela do mapa de caracteres

Mostrar a xanela do Mapa de caracteres.

A xanela do Mapa de caracteres contén os seguintes elementos:

Barra de menú

- Os menús na barra de menú contén a maior parte das ordes que precisa para traballar co Mapa de caracteres.

Barra de ferramentas

- A barra de ferramentas contén unha lista despregábel de tipos de letra, botóns de estilos de tipos, e unha caixa incrementábel de ampliación.

Área de visualización

- O área de visualización contén os seguintes compoñentes:

  - Caixa de lista Escritura ou bloque Unicode

  - Sección de lapelas da Táboa de caracteres

  - A sección de Detalles de carácter

  - caixa de texto Texto a copiar

  - botón Copiar

Barra de estado

- A barra de estado mostra o carácter Unicode seleccionado actualmente e o nome do carácter Unicode.

## Uso

### Para cambiar a lista do conxunto de caracteres

Para mostrar os coxuntos de caractres por nome de script, seleccione Ver Por script.

Para mostrar os conxuntos de caracteres por bloque de Unicode, seleccione Ver Por bloque de Unicode.

### Para crear unha cadea de texto

Para crear unha cadea de texto no campo Texto a copiar, leve a cabo os seguintes pasos:

1. Seleccione o conxunto de caracteres desde o despregábel Script ou Bloque Unicode

2. Inserte os caracteres un a un da seguinte forma:

   - Prema dúas veces no botón do caracter na sección con lapelas Táboa de caracteres, para inserir un caracter no campo Texto a copiar.

   - Seleccione o botón de caracteres na sección con lapelas Táboa de caracteres, logo prema Intro para inserir o caracter no campo Texto a copiar.

   - Seleccione un botón do caracter na sección con lapelas Táboa de caracteres, logo prema e arrastre o caracter ao no campo Texto a copiar.

   - Prema no campo Texto a copiar para enfocalo campo. Se a cadea de texto xa está no campo, prema na cadea de texto no punto onde quere inserir o caracter. Logo prema a tecla do caracter no seu teclado para inserilo caracter no campo.

### Para copiar e peigar a súa cadea de texto nun aplicativo

Para copiar e pegar unha cadea de texto desde o campo Texto a copiar nun aplicativo leve a cabos os seguintes pasos:

1. Prema Copiar. Se non hai nada ou todo o texto está seleccionado, copiarase toda a cadea no portapapeis. Se está seleccionada unha porción da cadea, só se copiará dita porción.

2. Cambie ao seu aplicativo e seleccione Editar Pegar, ou prema o atallo de teclado Ctrl V.

Ao pegar os contidos do campo Texto a copiar noutro aplicativo, a cadea de texto aparecerá no conxunto de caracteres actual do aplicativo.

Se a súa cadea de texto contén caracteres non visíbeis, só poderá inserir a cadea de texto en aplicativos que sexan compatíbeis co conxunto de caracteres completo.

### Para buscar un caracter

Para buscar un caracter, realice os seguintes pasos:

1. Seleccione Buscar Buscar ou prema o atallo de teclado Ctrl F. Abrirase o diálogo Buscar.

2. Escriba o texto no campo de Busca

   - Seleccione Concidir coa palabra enteira para só buscar palabras completas que coincidan co seu texto.

   - Por omisión, só se buscan os nomes de caracteres. Seleccione Buscar nos detalles do caracter para buscar noutras partes dunha descrición do caracter, como notas, equivalencias e equivalencias aproximadas.

3. Prema o botón Seguinte para atopar a primeira aparición do seu texto tralo caracter seleccionado actualmente. O Mapa de caracteres selecciona os caracteres que atopa.

4. Prema Seguinte para atopar o seguinte caracter coincidente. De forma alternativa, seleccione Buscar Buscar seguinte, ou prema o atallo de teclado Ctrl G.

5. Prema Anterior para atopar o caracter coincidente anterior. De forma alternativa, elixa Buscar Buscar anterior ou prema o atallo de teclado Maiús Ctrl G.

### Para examinar tódolos caracteres

Para examinar o mapa de caracteres, use o menú Ir.

- Seguinte caracter, ou prema o atallo de teclado Ctrl N.

- Caracter anterior, ou prema a tecla de atallo Ctrl P.

- Seguinte script, ou prema o atallo de carater Ctrl Av Páx.

- Anterior script, ou prema o atallo de carater Ctrl Re Páx.

Pode buscar no mapa de caracterese un script por un caracter en particular, un script ou por bloque de Unicode. Isto depende de se o mapa de caracteres está mostrando scripts ou bloques de Unicode. Para cambiar isto, seleccione Ver Por Script ou Ver Por bloque Unicode.

As teclas seguintes tamén funcionan para examinar o mapa de caracteres:

- Prema as frechas do seu teclado para explorar a través dos caracteres.

- Prema as teclas Av Páx e Re Páx para explorar a través dos caracteres páxina por páxina.

- Prema na tecla Inicio para seleccionar o primeiro caracter da secuencia Unicode. Para seleccionar o último caracter, prema a tecla Fin.

### Para mostrar información detallada sobre un caracter

Para mostrar información detallada sobre un caracter, leve a cabo os seguintes pasos:

1. Seleccione un conxunto de caracteres desde a caixa Script ou Bloque Unicode. Exemplo Latín básico

2. Seleccione un caracter da sección con lapelas Táboa de caracteres. Exemplo: B

3. Prema na sección con lapelas Detalles do caracter.

A sección con lapelas Detalles do caracter mostra a seguinte información sobre o caracter seleccionado:

- Punto de código Unicode

  Exemplo: U+0042

- Nome do caracter Unicode

  Exemplo: LATIN CAPITAL LETTER B

- Propiedades xerais do carácter

  - Categoría Unicode

    Exempo: Letra, Maiúscula

- Varias representacións útiles

  - Codificación UTF-8

    Exemplo: 0x42

  - Codificación UTF-16

    Exemplo: 0x0042

  - Codificación UTF-8 escapada octal C

    Exemplo: \102

  - Entidade decimal XM

    Exemplo: "&#66"

- Anotacións e referencias cruzadas

  Exemplo: U+212C SCRIPT CAPITAL B

  Prema na ligazón para mostrar a información do caracter referenciado.

### Para cambiar o formado dun caracter

Para cambiar o formato dun caracter, leve a cabo calquera dos seguintes pasos:

- Para cambiar o tipo de letra, seleccione unha desde a lista despregábel de tipo de letra.

- Para cambiar o tipo de letra a tipo negriña, prema no botón Negriña ou prema o atallo de teclado Alt B.

- Para cambiar o tipo de letra a tipo cursiva, prema no botón Cursiva ou prema o atallo de teclado Alt I.

- Para incrementar o tamaño do tipo de letra, seleccione Ver Ampliar ou use a caixa de zoom, ou prema o atallo de teclado Ctrl+.

- Para reducir o tamaño do tipo de letra, seleccione Ver Afastar ou use a caixa de zoom, ou prema o atallo de teclado Ctrl-.

- Para mostrar o tamaño de tipo de letra normal, seleccione Ver Tamaño normal, ou prema o atallo de teclado Ctrl=.

- Para ampliar o caracter seleccionado, manteña a tecla Maiús.

### Cambiar o formato da táboa de caracteres

Para cambiar o formato da táboa de caracteres seleccione Ver Axustar columnas á potencia de dous.

O Mapa de caracteres cambia a sección en lapelas Táboa de caracteres para que o número de columnas sexa factor de dous, por exemplo, dúas columnas, catro columnas, seis columnas e así. O número de columnas depende do tamaño da xanela e o tamaño do tipo de letra.